Reedeõhtusel kontserdil Estonia kontserdisaalis toob ERSO kuulajani muusikasse valatud ideaalid, harmoonia ja armastuse. Kevadiselt helge, nooruslik ja hinge ülendav muusika pärineb Eesti ja Läti heliloojatelt. Läti rahvusvaheliselt tuntuima Pēteris Vasksi üks viimaseid oopusi "Credo" sisendab inimestesse usku armastusse ja ideaalidesse. Helilooja on lubanud ka ise tulla osa saama oma teose Eesti esiettekandest.